钦定古今图书集成/明伦汇编/氏族典/第553卷 > 《廖用贤尚友录》 > 公孙渊
## 钦定古今图书集成/明伦汇编/氏族典/第553卷 > 《廖用贤尚友录》 > 公孙渊

按《魏志公孙度传》：“度子康，康子渊。明帝即位，拜渊扬
烈将军，辽东太守。渊遣使南通孙权，往来赂遗，权遣
使张弥、许晏等赍金玉珍宝，立渊为燕王。渊亦恐权
远不可恃，且贪货物，诱致其使，悉斩送弥、晏等首。明
帝于是拜渊大司马，封乐浪公，持节领郡如故。景初
元年，乃遣幽州刺史毋丘俭等赍玺书征渊，渊遂发”
兵逆于辽隧，俭等不利而还。渊遂自立为燕王，置百
官有司，诱呼鲜卑，侵扰北方。二年春，遣太尉司马宣
王征渊，渊军殊死战，大破之，遂进军造城下为围堑。
渊众溃，与其子修骑突围东南走。大兵急击之，斩渊
父子，传首洛阳。始度以中平六年据辽东，至渊三世，
凡五十年而灭。